《奉和圣制初入秦川路寒食应制》
唐代·张说

上阳柳色唤春归，临渭桃花拂水飞。总为朝廷巡幸去，

顿教京洛少光辉。昨从分陕山南口，驰道依依渐花柳。

入关正投寒食前，还京遂落清明后。路上天心重豫游，

御前恩赐特风流。便幕那能镂鸡子，行宫善巧帖毛球。

渭桥南渡花如扑，麦陇青青断人目。汉家行树直新丰，

秦地骊山抱温谷。香池春溜水初平，预欢浴日照京城。

今岁随宜过寒食，明年陪宴作清明。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。